**Informare privind infecţiile acute respiratorii şi gripa**

Săptămânile 41 şi 42 (15-21 oct. 2012)

Din datele Centrului Naţional de Supraveghere şi Control al Bolilor Transmisibile şi ale Centrului Naţional de Gripă din INCDMI Cantacuzinoreiese că în săptămâna 42 din 2012, în România nu s-a înregistrat activitate a gripei.

În săptămâna 42 au fost raportaţi 10 pacienţi cu afecţiuni compatibile cu gripa „*influenza-like illnesses ILI*” (din sistemul de supraveghere ILI), de la aceştia s-au recoltat probe, iar testele au fost negative pentru virusul gripal.

În săptămâna 42 au fost raportate 4.779 cazuri ARI (acute respiratory infections), (712 cazuri ARI la 100.000 locuitori, mai puţin cu 14,3% decât în aceeaşi săptămână din 2011). Incidenţa ARI din judeţele Harghita, Argeş, Sibiu, Dâmboviţa, Satu Mare, Hunedoara şi Ialomiţa depăşeşte semnificativ media pe ţară, însă este sub nivelul bazal de alertă.

**Centrul European pentru Prevenirea şi Controlul Bolii (ECDC)** menţionează că din 24 ţări care au raportat la ECDC în săptămâna 41, 24 ţări au raportat că intensitatea gripei a fost joasa, 20 ţări că nu au avut răspândire geografică a gripei şi 3 ţări au raportat că tendinţa gripei a fost în creştere.

Din 219 probe recoltate de sistemul de supraveghere sentinelă 3 (1,4%) au fost pozitive pentru virusul gripal. Din sistemul de supraveghere non-santinelă au fost 8 probe pozitive pentru virusul gripal tip A şi 5 probe pozitive pentru virusul gripal tip B. Nici un caz raportat de infecţie respiratorie acută severă - SARI – nu s-a confirmat pentru virusul gripal.

În timpul săptămânii 41 a sezonului de gripă 2012-2013 nu a fost evidenţiată activitate semnificativă a gripei în Europa.

 **Biroul European al Organizaţiei Mondiale a Sănătăţii** menţionează în *Buletinul electronic săptămânal* **„*EuroFlu”*** că în săptămâna 41 activitatea gripală a fost joasă. Toate cele 14 ţări care au comunicat un nivel prag de alerta pentru gripă, au raportat că activitatea gripală (ILI şi ARI) a fost sub nivelul prag calculat pentru alertă. Majoritatea ţărilor au raportat lipsa activităţii şi a răspândirii geografice a gripei. Primele semnalări ale circulaţiei de virus gripal au fost prin sistemul santinelă şi non-santinelă în săptămânile precedente. Numai Lituania a raportat intensitate medie. Cehia, Franţa, Lituania şi Norvegia au raportat activitate sporadică. Dacă primele detectări de virus gripal au fost raportate de surse non-santinelă în unele ţări, nici un caz de ILI sau ARI ori SARI testat nu a fost pozitiv pentru virusul gripal în săptămâna 41. La cele 74 cazuri SARI raportate până în prezent nu s-a detectat virusul gripal.